stanford-oval/wikipedia huggingface dataset:
נפתלי צבי לאבין
הערות שוליים

↑  נעלם בשנת תשמ"ז. לאחר כמה שנים נמצאה גופתו והתברר שטבע בים
↑  בלוח מודעות יומית, דבר יום ביומו, יו"ל בויליאמסבורג
| --- | --- |
בקרת זהויות :  NLI: 987012900860205171
עניין של זמן (שיר)

| --- | --- |

 סינגל בביצוע גידי גוב
 יצא לאור:  1993
 שפה:  עברית
 אורך:  3:38 דק'
 חברת תקליטים:  הד ארצי
 כתיבה:  אהוד מנור
 לחן:  רמי קלינשטיין
"עניין של זמן" (ידוע גם בשורת הפתיחה שלו – "קח אותו לאט את הזמן") הוא שיר שכתב הפזמונאי והמשורר אהוד מנור עבור הפתיח של סדרת הטלוויזיה עניין של זמן. את השיר הלחין רמי קלינשטיין. את שיר הפתיחה, שהופיע גם בסיום התוכנית, ביצע גידי גוב.
על השיר

את המילים חיבר מנור לבקשת מפיקי התוכנית. את הלחן כתב קליינשטיין לפי בקשתו של גוב. אביב גפן, אחד ממשתתפי הסדרה, ביקש אף הוא להלחין את השיר, אך המפיקים דחו את שירו ולכן קיים לחן נוסף לשיר.
השיר הוקלט לראשונה לפתיח לסדרת הטלוויזיה הנושאת את אותו שם, ששודרה לראשונה בשנת 1992 בטלוויזיה החינוכית. הסדרה מתארת את קורותיהם של תלמידי כיתה י"א בתיכון בצפון תל אביב. גוב הקליט את השיר בשתי גרסאות. את שיר הנושא לסדרה, שנקרא באותו שם, כתב אהוד מנור, הלחין רמי קלינשטיין ושר גוב בשני ביצועים – אחד קצבי לפתיח ואחד נוגה, שהושמע לעיתים בסיום הפרקים. שני הביצועים כלולים באלבומו של גוב "שירים שהתפזרו".
השיר כתוב בגוף שני אל נער בגיל הנעורים ומייעץ לו ליהנות מהחיים, לקחת את הזמן לאט וליהנות מכל רגע. השיר הפך לאחד מהמנוני גיל הנעורים.
גרסאות שונות הושרו בפי זמרים רבים, בהם רמי קלינשטיין, שביצע אותו גם בהופעה עם ריטה. השיר בביצוע קלינשטיין לא נכלל באחד מאלבומיו, ויצא כסינגל בלבד. ביצועים נוספים ידועים הם של אביב גפן, ששיחק בסדרה ושר אותו בדואט עם גידי גוב בתוכניתו "לילה גוב". עוד ביצועים ידועים לשיר הם של שרון חזיז ודנה ברגר, שהן שתיים מכוכבות הסדרה.
השיר היה מועמד לבחירה במצעדי הפזמונים השבועיים של רשת ג' ב־24 במאי 1995 וצעד שישה שבועות. הוא הגיע למקום התשיעי. במצעד השנתי לשנת תשנ"ח של התחנה הגיע הביצוע של קלינשטיין למקום ה־24.
הערות שוליים

↑  דודי פטימר, ‏"עניין של זמן" בת 30: בחזרה אל מאחורי הקלעים של הסדרה המיתולוגית, באתר מעריב אונליין, 30 ביולי 2022
↑  עניין של זמן (גידי גוב) – פזמונט, באתר pizmonet.co.il
1 2  עניין של זמן – מילים וביצועים | קלינשטיין, רמי, 1962- מלחין | מוזיקה | הספרייה הלאומית, באתר www.nli.org.il
| גידי גוב |
| --- | --- | --- |
| אלבומי סולו | תקליט ראשון (1978) • 40:06 (1983) • תנו לגדול בשקט (1985) • דרך ארץ (1987) • אין עוד יום (1991) • ריקוד ירח (2003) • בקצה ההר (2005) • אם היינו (2015) |  |
| הופעות ואוספים | דרך ארץ - ההופעה (1988) • גידי גוב מגיש: לאה גולדברג (1988) • שירים שהתפזרו (1993) • שירים מלילה גוב (1995) • שירים מלילה גוב 2 (1997) • שלל שיריו (2009) |  |
| אלבומים בהשתתפותו | משירי תנועות הנוער (1974) • משירי ארץ ישראל הישנה (1975) • מסע האלונקות (פסקול) (1977) • הלהקה (פסקול) (1978) • העיקר זה הרומנטיקה (1991) |  |
| הרכבים | להקת הנח"ל • כוורת • הכבש השישה עשר • גזוז • דודה • פרנסה טובה |  |
| שירים | יעלה ויבוא (1973) • זמר לספינה (1975) • שלל שרב (1987) • יורם (1987) • עניין של זמן (1992) • איזה אחלה עולם (עם מאור כהן) (1995) • חייך וחיי (עם ריטה) (1997) |  |
| סרטי קולנוע | מסע אלונקות (1977) • חרבת חיזעה (1978) • הלהקה (1978) • דיזנגוף 99 (1979)  • אל תשאלי אם אני אוהב (1979) • מגש הכסף (1983) • אירית עירית (1985) • דרך הנשר (1990) • אשה זרה (1993) |  |
| תוכניות טלוויזיה | דלת הקסמים • זהו זה! • כן מה?! • לילה גוב • הסודות של כנרת • גידי גוב הולך לאכול • יום חדש • פעם בחיים • הנרגנים • גם להם מגיע • המסע המופלא של אהרוני וגידי • השנים הכי יפות • כוכב נולד |  |
| הצגות | התשה (1981) • הג'יגולו מקונגו (1989) |  |
| שיתופי פעולה | שיתופי פעולה |  |
| מוזיקה | דני סנדרסון • יוני רכטר • עלי מוהר • יהודה פוליקר • מאיר אריאל • עמיר בניון • יהודית רביץ • רונה קינן |  |
| טלוויזיה | מוני מושונוב • שלמה בראבא • ענת גוב • אתי אנטה-שגב • ישראל אהרוני |  |
| --- | --- |
בקרת זהויות :  MusicBrainz work: 1af32a5b-ea06-40bb-8acf-b6eae363aab1
מרטין בוס

מרטין בוס (בגרמנית: Martin Buß; נולד ב-7 באפריל 1976) הוא אתלט עבר גרמני, אלוף עולם (אדמונטון 2001) וסגן אלוף אירופה באולם (גנט 2000) בקפיצה לגובה.
ביוגרפיה

בוס נולד בברלין שבגרמניה.
ביוגרפיה > 1995 > סגן אלוף אירופה עד גיל 20

באליפות אירופה עד גיל 20 שנערכה בנירג'האזה שבהונגריה ביולי זכה במדליית כסף בקפיצה לגובה בתוצאה של 2.19 מטר.
ביוגרפיה > 1997 > סגן אלוף אירופה עד גיל 23

באליפות אירופה עד גיל 23 שנערכה בטורקו שבפינלנד ביולי זכה במדליית כסף בקפיצה לגובה בתוצאה של 2.24 מטר.
באליפות העולם שנערכה באתונה שביוון באוגוסט סיים במקום תשיעי בקפיצה לגובה בתוצאה של 2.29 מטר.
ביוגרפיה > 1998

באליפות אירופה שנערכה בבודפשט שבהונגריה באוגוסט סיים במקום רביעי בקפיצה לגובה בתוצאה של 2.32 מטר.
ביוגרפיה > 1999

באליפות העולם באולם שנערכה במאבאשי שביפן במרץ סיים במקום רביעי בקפיצה לגובה בשיא אישי חדש של 2.30 מטר.
ביוגרפיה > 1999 > מדליית ארד באליפות עולם

באליפות העולם שנערכה בסביליה שבספרד באוגוסט זכה במדליית ארד בקפיצה לגובה בתוצאה של 2.32 מטר, אחרי ויאצ'סלב וורונין מרוסיה (2.37 מטר) ומארק בוזוול מקנדה (2.35 מטר).
ביוגרפיה > 2000 > סגן אלוף אירופה באולם

באליפות אירופה באולם שנערכה בגנט שבבלגיה בפברואר זכה במדליית כסף בקפיצה לגובה בשיא אישי חדש של 2.34 מטר, אחרי ויאצ'סלב וורונין (2.34 מטר) ולפני דרגוטין טופיץ' מיוגוסלביה (2.34 מטר).
ביוגרפיה > 2001

באליפות העולם באולם שנערכה בליסבון שבפורטוגל במרץ סיים במקום שישי בקפיצה לגובה בתוצאה של 2.25 מטר.
ביוגרפיה > 2001 > אלוף עולם

באליפות העולם שנערכה באדמונטון שבקנדה באוגוסט זכה במדליית זהב בקפיצה לגובה בשיא אישי חדש של 2.36 מטר, לפני ויאצ'סלב וורונין (2.33 מטר) וירוסלב ריבקוב מרוסיה (2.33 מטר).
ביוגרפיה > 2002

באליפות אירופה שנערכה במינכן שבגרמניה באוגוסט סיים במקום שביעי בקפיצה לגובה בתוצאה של 2.25 מטר.
בוס החמיץ את אולימפיאדת סידני ואת אולימפיאדת אתונה בשל פציעות, ובסוף שנת 2006 פרש בשל פציעות חוזרות.
שיאים אישיים > אצטדיון

קפיצה לגובה: 2.36 מטר (2001)
שיאים אישיים > אולם

קפיצה לגובה: 2.34 מטר (2000)
עג'ה

| --- | --- |

 טריטוריה:  הרשות הפלסטינית הרשות הפלסטינית
 נפה:  ג'נין
 אוכלוסייה:  ‏
  ‑ בכפר:  5,055 (2007)
 קואורדינטות:  32°21′42″N 35°11′46″E﻿ / ﻿32.361713888889°N 35.195977777778°E﻿ / 32.361713888889; 35.195977777778 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) עג'ה(למפת צפון השומרון רגילה) עג'ה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עג'ה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עג'ה  he tabBackground:;tabBorder:#aaa;defaultTab:0;
 
עג'ה (בערבית: عجّة) היא עיירה פלסטינית בנפת ג'נין בצפון השומרון, הממוקמת כ-19 ק"מ דרומית-מערבית לג'נין. על פי הלשכה הפלסטינית המרכזית לסטטיסטיקה, אוכלוסיית העיירה מנתה 5,055 נפשות בשנת 2007.
היסטוריה

לפי טענות שונות, עג'ה הוא אולי אחד מן המקומות שנכבשו על ידי תחותמס השלישי.
בעג'ה נמצאו חרסים מתקופות הברונזה, הפרסית, ההלניסטית, הרומית הביזנטית, המוסלמית והעות'מאנית.
בשנת 1179 הוזכר המקום (שנקרא אז קאסאלה אג') במקורות הצלבניים ככפר שהכנסותיו הועברו לכנסיית הדורמיציון ידי האפיפיור אלכסנדר השלישי.
בסוף המאה ה-16 התקיימו במקום כ-13 משקי בית, כולם של מוסלמים. תושבי המקום שילמו שיעור מס קבוע של 33.3% על מוצרים חקלאיים שכללו חיטה, שעורה, יבולי קיץ, עצי זית, כוורות ועזים. זאת בנוסף על הכנסות מזדמנות ומס לאנשי אזור שכם. בסך הכל תושבי היישוב שילמו 3,612 אקצ'ות. במקום נמצאו חרסים מהתקופה העות'מאנית.
בשנת 1830, אנשי עג'ה לחמו נגד צבאו של האמיר בשיר שיהאב השני במהלך המצור על סנור. בשנת 1838 צוין כי עג'ה הייתה במחוז א-שאראוויא א-שורקיה. בשנת 1870, ויקטור גרן תיאר את עג'ה ככפר על פסגת גבעה עם 500 תושבים. לפי גרן, המקום היה מוקף מטעי זיתים. במפת הקרן לחקר ארץ ישראל שפורסמה ב-1882, המקום תואר כ"כפר קטן ובעל מראה עתיק השוכן על שפת גבעה". היישוב בנוי מאבן, עם מטעי זיתים מתחתיו. בנוסף לכך, יש בור מים בדרום מזרח היישוב.
במפקד האוכלוסין של ארץ ישראל משנת 1922, שנערך על ידי שלטונות המנדט הבריטי, התגוררו במקום 500 תושבים. מספר זה גדל במפקד 1931 ל-643 תושבים שהתגוררו ב-142 בתים. בסקר הכפרים משנת 1945 האוכלוסייה מנתה 890 איש, על פני שטח של כ-11,027 דונם. מתוך שטח זה, 737 דונם שימשו למטעים וקרקע להשקיה, 5,605 דונם לגידול דגנים, ואילו 23 דונם היו אדמות בנויות.
לפי מפקד האוכלוסין הירדני בשנת 1961 התגוררו בעג'ה 1,190 תושבים.
גם כיום המבצר מימי הביניים עדיין עומד בפסגת העיירה, וסביבו היו מבנים מהמאה ה-16 וה-17 ושני מסגדים.
הערות שוליים

↑  2007 Locality Population Statistics. Palestinian Central Bureau of Statistics. p. 106.
↑  Conder, 1876, pp. 141, 147
1 2 3 4  Zertal, 2004, p. 254
↑  Dauphin, 1998, p. 758
↑  Röhricht, 1893, RRH, pp. 153-154, No. 576
↑  Hütteroth and Abdulfattah, 1977, p. 126
↑  Robinson and Smith, 1841, vol 3, 2nd app, p. 129
↑  Robinson and Smith, 1841, vol 3, p. 150
↑  Guérin, 1875, p. 217
↑  Conder and Kitchener, 1882, SWP II, p. 153
↑  Barron, 1923, Table IX, Sub-district of Jenin, p. 29
↑  Mills, 1932, p. 67
↑  Government of Jordan, Department of Statistics, 1964, p. 25
↑  Zertal, 2004, p. 253
| Flag of Senegalיישובי נפת ג'נין |
| --- | --- | --- |
| ערים | ג'נין • קבאטיה |  |
| מועצות מקומיות | עג'ה • עראבה • בורקין • דאחיית סבאח אל-ח'ייר • דיר אבו דעיף • ג'בע • כפר דאן • כפר ראעי • מיית'לון • סילת אל-חארית'יה • סילת א-ד'אהר • יעבד • אל-יאמון • א-זבאבדה |  |
| כפרים | עאנין • ענזה • ערקה • עראנה • עטארה • ברטעה • בית קאד • ביר אל-באשא • דיר ע'זאלה • פחמה • פנדקומיה • פקועה • ג'למה • ג'לבון • ג'לקמוס • ג'ודידה • כופיראת • מִרְכָּה • מיסיליה • אל-מוע'ייר • נזלת זייד • ראמה • רומאנה • סנור • מת'לת' א-שוהדא • סיר • סיריס • ח'ירבת א-טייבה • תיעניכ • טורה אל-ע'רביה • אום א-ריחאן • אום אל תות • זובובא • יעבד |  |
| מחנות פליטים | מחנה הפליטים ג'נין |  |
נפות הרשות הפלסטינית
| --- | --- |
בקרת זהויות :  NLI: 987007584243005171
פורט וורדן

| --- | --- |

 מידע כללי
 סוג:  בסיס צבאי, NRHP district, מצודה 
 מיקום:  פורט טאונסנד 
 מדינה:  ארצות הברית 
 
 קואורדינטות:  48°08′23″N 122°45′57″W﻿ / ﻿48.139752777778°N 122.76585833333°W﻿ / 48.139752777778; -122.76585833333
 fortworden.org
 he
 
שמאלבית החולים בפורט בייארד, סביבות 1890
פורט וורדן (באנגלית: Fort Worden) הוא בסיס צבאי של חיל ארטילריית החופים של צבא ארצות הברית (אנ') בוושינגטון שנועד להגן על מפרץ פיוג'יט. הבסיס נקרא על שמו של אדמירל משנה ג'ון לורימר וורדן (אנ'), שהיה מפקד אוניית הקיטור מוניטור במהלך קרב המפטון רודס שנערך במסגרת מלחמת האזרחים האמריקנית.
הבסיס נבנה בין 1898 ל-1920 והיה לאחד המבנים המבוצרים הגדולים ביותר בזמנו. הבסיס פעל במשך 63 שנים עד 1953. ב-1976 הוא נכנס למרשם הלאומי של מקומות היסטוריים.
הערות שוליים

↑  פורט וורדן, באתר Coast Defense Study Group
נמניה ניקוליץ' (כדורגלן הונגרי)

נמניה ניקוליץ' (בסרבית: Nemanja Nikolić, בהונגרית: Nemanja Nikolics; נולד ב-31 בדצמבר 1987 בסנטה שביוגוסלביה) הוא כדורגלן סרבי-הונגרי המשחק בעמדת החלוץ בקבוצת שיקגו פייר מליגת העל האמריקאית ובנבחרת הונגריה.
קריירת מועדונים > תחילת הקריירה

ניקוליץ' נולד בסנטה שביוגוסלביה לאב סרבי ולאם הונגרית. הוא גדל במחלקת הנוער של הקבוצה המקומית, סנטה, ובהמשך שיחק בקבוצות הבוגרות של בארץ' ושל קאפושוולגייה. ב-7 בפברואר 2008 חתם ניקוליץ' בקאפושוואר מליגת העל ההונגרית. הוא ערך במועדון 49 הופעות, בהן הבקיע 30 שערים.
קריירת מועדונים > MOL וידי

בשנת 2010 חתם ניקוליץ' ב-MOL וידי מליגת העל ההונגרית. ב-27 בפברואר 2010 ערך ניקוליץ' את הופעת הבכורה שלו במועדון, כשנכנס כמחליף בדקה ה-66 בניצחון 2-0 על קצ'קמט במסגרת המחזור ה-16 בליגה. ב-6 במרץ הבקיע את שער הבכורה שלו במועדון, שער בדקה ה-52 בניצחון 1-0 על דיושג'ר במסגרת המחזור ה-17 בליגה. הוא סיים את עונת 2009/2010 כמלך השערים של הליגה. בעונת 2010/2011 זכה ניקוליץ' עם MOL וידי באליפות הונגריה, כשהוא מבקיע 8 שערים ב-24 הופעות.
בתחילת עונת 2011/2012, הגעתו של המאמן הפורטוגזי, פאולו סוזה, נשאר ניקוליץ' מספר פעמים מחוץ להרכב הפותח של הקבוצה, אך הרבה להבקיע כשחקן מחליף. הוא ערך 30 הופעות ליגה, בהן הבקיע 19 שערים. במהלך שתי העונות הבאות ערך ניקוליץ' 55 הופעות ליגה והבקיע 31 שערים, כשהוא מסיים כמבקיע המצטיין לעונת 2013/2014.
בעונת 2014/2015 קבע ניקוליץ' שיא הונגרי חדש, כשהבקיע במשך 12 משחקים רצופים. הוא סיים את העונה כמלך השערים של הליגה, 21 שערים ב-25 הופעות.
קריירת מועדונים > לגיה ורשה

ב-8 ביוני 2015 חתם ניקוליץ' בלגיה ורשה מליגת העל הפולנית. ב-10 ביולי ערך את הופעת הבכורה שלו במועדון, כששיחק 82 דקות בהפסד 3-1 ללך פוזנן במסגרת הסופר קאפ הפולני. ב-19 ביולי ערך את הופעת הבכורה שלו בליגה, כשהוחלף בדקה ה-90 והבקיע שני שערים בניצחון 4-1 על שלונסק ורוצלב במסגרת המחזור הראשון. הוא ערך 37  הופעות ליגה, בהן הבקיע 28 שערים וסיים כמלך השערים של הליגה לעונת 2015/2016.
קריירת מועדונים > שיקגו פייר

ב-20 בדצמבר 2016 חתם ניקוליץ' בשיקגו פייר מליגת העל האמריקאית.
קריירה בינלאומית

ב-28 בינואר 2011 קיבל ניקוליץ' אזרחות הונגרית. ב-11 באוקטובר 2013 ערך את הופעת הבכורה שלו בנבחרת הונגריה, כשנכנס כמחליף בדקה ה-79 בהפסד 8-1 לנבחרת הולנד במסגרת מוקדמות מונדיאל 2014. ב-15 באוקטובר, בהופעתו השנייה בנבחרת, הבקיע את שער הבכורה שלו, שער בדקה ה-52 בניצחון 2-0 על נבחרת אנדורה במסגרת מוקדמות מונדיאל 2014.
ניקוליץ' זומן לסגל נבחרת הונגריה לקראת יורו 2016, וערך 2 הופעות בטורניר.
תארים > קבוצתיים > MOL וידי

אליפות הונגריה (2): 2010/2011, 2014/2015
גביע הליגה ההונגרית (1): 2012
הסופר קאפ ההונגרי (2): 2011, 2012
תארים > קבוצתיים > לגיה ורשה

אליפות פולין (1): 2015/2016
הגביע הפולני (1): 2015/2016
תארים > אישיים > MOL וידי

מלך השערים של ליגת העל ההונגרית (3): 2009/2010, 2013/2014, 2014/2015
תארים > אישיים > לגיה ורשה

מלך השערים של ליגת העל הפולנית (1): 2015/2016
מלך השערים של הגביע הפולני (1): 2015/2016
חלוץ העונה בליגת העל הפולנית (1): 2015/2016
שחקן העונה בליגת העל הפולנית (1): 2015/2016
ניק היידפלד

ניק לארס היידפלד (באנגלית: Nick Lars Heidfeld, נולד ב-10 במאי 1977) הוא נהג מרוצים גרמני. התחרה במשך 12 עונת בליפות הפורמולה 1, אך מעולם לא ניצח מרוץ. לאחר מכן התחרה במספר קטגוריות שונות וכיום מתחרה באליפות הפורמולה אי.
קריירת מרוצים מוקדמת

היידפלד החל להתחרות בקארטינג בהיותו בן 11. בשנת 1994 החל להתחרות בסבב הפורמולה פורד הגרמני. באותה שנה ניצח שמונה מתוך תשעה המרוצים בעונה וזכה באליפות. בשנת 1995 זכה באליפות גרמניה בפורמולה פורד בקטגוריית 1800 סמ"ק. שנה לאחר מכן עבר להתחרות אליפות הפורמולה 3 הגרמנית וסיים את העונה במקום השלישי. בעונתו השנייה בסבב ניצח בחמישה מרוצים וזכה באליפות. בעונת 1998 עבר להתחרות באליפות הפורמולה 3000 וסיים את העונה במקום השני. במהלך העונה השתתף בנהיגת מבחן עבור קבוצת מקלארן. בעונתו השנייה זכה באליפות. היידפלד היה חלק מקבוצת מרצדס למרוץ 24 השעות של לה מאן, אך הקבוצה פרשה באמצע המרוץ לאחר שהרכב הנהוג בידי מארק ובר התהפך.
פורמולה 1

לקראת עונת 2000 חתם על חוזה בקבוצת פרוסט לצידו של ז'אן אלזי. במהלך העונה נאלץ לפרוש ממרבית המרוצים וסיים את העונה ללא נקודות. בסיום העונה עזב את הקבוצה וחתם על חוזה לשלוש שנים בקבוצת סאובר. במרוץ פתיחת העונה סיים במקום הרביעי וצבר את נקודות האליפות הראשונות בקריירה. בגרנד פרי הברזילאי סיים במקום השלישי והגיע לראשונה לפודיום, הישגו הטוב ביותר במהלך שלוש העונות בקדנציה הראשונה בקבוצה. בסיום עונת 2003 הוחלף הייפלד בג'אנקרלו פיסיקלה ונותר ללא קבוצה לקראת עונת 2004. בסופו של דבר הצליח להרשים את ראשי קבוצת ג'ורדן במהלך מבחני טרום העונה. הקבוצה סבלה לאורך העונה מבעיות כלכליות והרכב בו נהג היה מיושן יחסית. את העונה סים עם 3 נקודות אותן צבר בגרנד פרי במונקו (מקום שביעי) וקנדה (מקום שמיני).
בעונת 2005 עבר לנהוג עבור קבוצת ויליאמס לצידו של מארק ובר. בגרנד פרי של מונקו סיים במקום השני, הישג עליו חזר גם בגרנד פרי הגרמני, בו גם זינק לראשונה מהפול פוזישן. בעקבות פציעה שנגרמה בתאונת אימונים נעדר מהגרנד פרי האיטלקי והבלגי. הוא היה אמור לחזור ולהתחרות בגרנד פרי הברזילאי, אך נפצע על ידי רוכב אופנוע בשעה שרכב על אופניו, פציעה שסיימה עבורו את העונה.
בעונת 2006 עבר לקבוצת סאובר כמחליפו של פליפה מאסה שעבר לקבוצת פרארי. בגרנד פרי הונגריה סיים במקום השלישי, התוצאה הטובה ביותר שהשיגו צמד נהגי הקבוצה במהלך אותה עונה. עונת 2007 הייתה העונה המוצלחת ביותר בקריירת הפורמולה 1. הייפלד צבר נקודות ב-14 מ-17 מרוצים ובסיום העונה דורג במקום החמישי באליפות הנהגים והוחתם לעונה נוספת בקבוצה לצידו של רוברט קוביצה. את עונת 2008 במקום השישי, נקודה אחת פחות מהעונה הקודמת. עונה לאחר מכן התקשה לצבור נקודות. בגרנד פרי המלזי סיים במקום השני, אך המרוץ הופסק בשלב מוקדם בשל הגשם הכבד. בעקבות כך ניתנו רק מחצית מהנקודות לכל משתתף.
בעקבות פרישתה של ב.מ.וו מהאליפות נותר הייפלד ללא קבוצה לקראת עונת 2010. בחודש פברואר חתם כנהג מבחן בקבוצת מרצדס, אך שוחרר לאחר חצי שנה בה לא נהג כלל. לאחר השחרור ממרצדס חתם כנהג הניסוי של חברת פירלי, שנבחרה כספקית הצמיגים הרשמית לקראת העונה הבאה. בחודש ספטמבר חזר שוב לקבוצת סאובר כמחליפו של פדרו דה לה רוסה בחמשת המרוצים האחרונים של העונה. בסיום העונה הודיעה הקבוצה כי בעונה הבאה ינהגו עבורה קאמוי קוביאשי וסרג'יו פרס. הייפלד נותר שוב ללא קבוצה.
קוביצה, נהגה המיועד של קבוצת רנו נפצע במהלך נהיגת ראלי באיטליה והיידפלד נבחר להחליפו. במהלך חודש ספטמבר הוחלף על ידי ברונו סנה. בכך באה לסיום קריירת הפורמולה 1.
מרוצי סיבולת

בפברואר 2012 הצטרף לקבוצת רבליון והתחרה עבורה במספר מרוצים במסגרת אליפות העולם במרוצי סיבולת. הוא התחרה במרוץ 24 השעות של לה מאן, מרוץ 12 השעות של סברינג ומרוץ 6 השעות של ספא. בעונת 2013 השתתף בחמישה מרוצים במסגרת אליפות העולם במרוצי סיבולת. שנה לאחר מכן השתתף בכל שמונת המרוצים של העונה. הוא סיים את מרוץ 24 השעות של לה מאן במקום הרביעי הכולל והראשון בקטגוריה (LMP1-L).
פורמולה אי

ביוני 2014 הצטרף לעונת הבכורה של אליפות הפורמולה אי. היידפלד לא סיים את מרוץ הפתיחה של האליפות בגלל תאונה עם ניקו פרוסט שאירעה בפנייה האחרונה של הסיבוב האחרון במרוץ. בגרנד פרי של מוסקבה סיים במקום השלישי והשיג את הפודיום הראשון שלו באליפות. את העונה סיים במקום ה-12 עם 31 נקודות. בסיום העונה עבר להתחרות עבור קבוצת מהינדרה ההודית. בסיום עונת 2017/18 הודיע על החלטתו לעזוב את האליפות.
תוצאות מרוצים > פורמולה אי

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014/15 | ונטורי | הרפובליקה העממית של סין 13† | מלזיה נפסל | אורוגוואי 10 | ארגנטינה 8 | ארצות הברית 12 | ארצות הברית 11 | מונקו 10 | גרמניה 5 | רוסיה 3 | בריטניה 13 | בריטניה פרש |  | 12 | 31 |
| 2015/16 | מהינדרה | הרפובליקה העממית של סין 3 | מלזיה 9 | אורוגוואי  | ארגנטינה 7 | מקסיקו 8 | ארצות הברית 4 | פריז 12 | גרמניה 7 | בריטניה 13 | בריטניה 7 |  |  | 10 | 53 |
| 2016/17 | מהינדרה | הונג קונג 3 | מרוקו 9 | ארגנטינה 15 | מקסיקו 12 | מונקו 3 | פריז 3 | גרמניה 3 | גרמניה 10 | ארצות הברית פרש | ארצות הברית 3 | קנדה פרש | קנדה 5 | 7 | 88 |
| 2017/18 | מהינדרה | הונג קונג 3 | הונג קונג 16 | מרוקו 7 | צ'ילה פרש | מקסיקו פרש | ברזיל פרש | איטליה 16 | צרפת 11 | גרמניה 10 | שווייץ 6 | ארצות הברית 6 | ארצות הברית 8 | 11 | 42 |
הערות שוליים

↑  Mercedes-Benz CLR for Le Mans Presented, motorsport.com, 20 April 1999
↑  Williams give Heidfeld his chanc, BBC.co.uk, 31 January 2005
↑  Heidfield and Kubica stay at BMW, BBC.co.uk, 21 August 2007
↑  Heidfeld surprised by BMW withdrawal, Autosport.com, 29 July 2009
↑  Heidfeld to be Mercedes reserve driver, Autosport.com, 4 February 2010
↑  Heidfeld released by Mercedes GP, Autosport.com, 17 August 2010
↑  Nick Heidfeld confirmed at Rebellion for selected WEC races and Le Mans, Autosport.com, 1 February 2012
↑  Mahindra confirm Senna and Heidfeld for season two, E-Racing.net, 10 August 2015
↑  Heidfeld Set to Leave Mahindra, Formula E, E-Racing365.com, 17 July 2018
| --- | --- |
בקרת זהויות :  LNB: 000350868
עסקה יומית

עסקה יומית הוא מודל עסקי באינטרנט שעיקרו הצעה של מוצר מסוים בהנחה משמעותית לפרק זמן מוגבל של 24 שעות.
היסטוריה

מבצעים בעלי תוקף מוגבל הם טקטיקה שיווקית סטנדרטית בעולם הקמעונאות. כך, קמעונאים מציעים ללקוחותיהם מבצעים חודשיים ושבועיים כחלק בסיסי מהתנהלותם העסקית.
התפשטות רשת האינטרנט אפשרה הצעה של עסקאות בתדירות גבוהה יותר (ובפרט: עסקאות יומיות), וזאת הן בשל האפשרות להפיץ את ההצעות לקהל רב באמצעות דואר אלקטרוני והן בשל האפשרות של הלקוחות לבצע את הרכישה באופן מיידי באינטרנט (דהיינו: כמסחר אלקטרוני), מבלי להגיע לחנות באופן פיזי. החברה הראשונה שהשתיתה את המודל העסקי שלה על עסקה יומית היא חברת Woot האמריקאית. החברה, שנוסדה בשנת 2004, מציעה ללקוחותיה מוצר אחד ביום בהנחה משמעותית. החברה נרכשה על ידי Amazon בשנת 2010.
. כיום פועלות חברות רבות במתכונת זו; בנוסף, חברות רבות (ובכלל זה Amazon) מציעות ללקוחותיהן עסקה יומית בנוסף למכירות קמעונאיות רגילות.
וריאציה נוספת על מודל העסקה היומית נוצרה עם הקמת חברת Groupon האמריקאית בשנת 2008. החברה מציעה עסקאות יומיות בהנחות גדולות במיוחד (50% ומעלה), תוך דגש על הצעות של שירותים מקומיים (בעיר או אזור מסוים). העסקאות היומיות המוצעות על ידי החברה מחייבות מספר קונים מינימלי לצורך ביצוע העסקה, תוספת המעודדת (לפחות לכאורה) את הפצת העסקה באופן ויראלי בין קונים פוטנציאלים המעוניינים להגדיל את הסיכוי למימוש העסקה. מודל משולב זה מכונה  קניה חברתית. הצלחת החברה הביאה להצעת רכש מטעם גוגל על סך 6 מיליארד דולר, אך ההצעה נדחתה
עסקאות יומיות בישראל

במסגרת המסחר האלקטרוני בישראל, לא התפתחה חברה המתמקדת בשיווק מוצרים בני קיימא באמצעות עסקאות יומיות, ללא המרכיב ה"חברתי". מאידך, תחום הקניה החברתית בארץ התפתח באופן מהיר, וכיום קיימות חברות רבות הפועלות בתחום זה. חברות אלה מתמקדות אף הן בשירותים מקומיים, אולם מציעות מעת לעת גם מוצרים בני קיימא. עם זאת, על אף השימוש במונח "עסקה יומית" (או: "דיל יומי"), פעמים רבות מוצעות עסקאות לתוקף ארוך יותר, כגון סוף שבוע שלם. נכון לינואר 2011, המונחים עסקה יומית ו-קניה חברתית קיבלו משמעות זהה, ומשמשים (זה או זה) לתיאור שירות משולב זה.[דרוש מקור]
ראו גם

תרבות האינטרנט
מועדון לקוחות
הערות שוליים

↑  The Blog - June 30, 2010 - BREAKING: Woot To Be Acquired By Amazon, Then Left To Amuse Ourselves
↑  Google in Talks to Buy Deal Site Groupon
| --- | --- |
בקרת זהויות :  NKC: ph976082
סרטי וולט דיסני

| --- | --- |


 נתונים כלליים
 מייסדים:  וולט דיסני 
 תקופת הפעילות:  1929–הווה (כ־96 שנים) 
 חברת אם:  אולפני וולט דיסני 
 מיקום המטה:  ברבנק, קליפורניה
 ענפי תעשייה:  בית קולנוע, תעשיית הסרטים 
 מוצרים עיקריים:  סרטי קולנוע
  
 movies.disney.com
 
הלוגו שמוצג בפתיח של כל הסרטים שמופקים על ידי החברה משנת 2022 ואילך
סרטי וולט דיסני (באנגלית: Walt Disney Pictures‏) היא חברת הפקת סרטים אמריקאית וחברת בת של אולפני וולט דיסני, אשר נמצאת בבעלות חברת וולט דיסני. החברה משמשת כחברת הבת העיקרית של אולפני וולט דיסני שמפיקה סרטי לייב אקשן באורך מלא וסרטי אנימציה באורך מלא תחת המותג דיסני. אולפני החברה ממוקמים בעיר ברבנק שבקליפורניה.
סרטי האנימציה שמופקים על ידי אולפני ההנפשה של וולט דיסני ואולפני פיקסאר נחשבים גם לסרטים שהופקו על ידי חברת סרטי וולט דיסני.
חברת ההפצה סרטי אולפני וולט דיסני מפיצה ומשווקת את כל הסרטים שמופקים על ידי חברת סרטי וולא דיסני.
היסטוריה

דיסני החלה להפיק סרטי לייב אקשן במהלך שנות ה-50 של המאה ה-20. חטיבת הפקת סרטי הלייב-אקשן של דיסני הפכה ל"חברת סרטי וולט דיסני" בשנת 1983 כחלק מתהליך הארגון מחדש של פעילות האולפנים של דיסני.
חברת סרטי וולט דיסני היא כיום אחת מחמש חברות הבת של אולפני וולט דיסני אשר ממוקדות ביצירת סרטי לייב אקשן, לצד אולפני מארוול, אולפני לוקאס פילם, אולפני המאה ה-20 ו־Searchlight Pictures.
סרטי החברה שזכו להצלחה המסחרית הגדולה ביותר

חברת סרטי וולט דיסני הפיקה לאורך השנים כמה מהסרטים המצליחים ביותר מבחינה מסחרית בתולדות הקולנוע.
חמשת סרטי הלייב אקשן של החברה שגרפו מעל למיליארד דולרים בקופות ברחבי העולם הם: שודדי הקאריביים: תיבה של איש מת (2006), אליס בארץ הפלאות (2010), שודדי הקאריביים: זרמים זרים (2011), היפה והחיה (2017) ואלאדין (2019).
חמשת סרטי האנימציה של החברה שגרפו מעל למיליארד דולרים בקופות ברחבי העולם הם: צעצוע של סיפור 3 (2010), לשבור את הקרח (2013), זוטרופוליס ולמצוא את דורי (שניהם יצאו לאקרנים ב-2016), משפחת סופר-על 2 (2018), צעצוע של סיפור 4, מלך האריות, לשבור את הקרח 2 (שלושתם יצאו לאקרנים ב-2019), והקול בראש 2 (2024).
שודדי הקאריביים היא סדרת הסרטים שהופקה על ידי החברה אשר זכתה להצלחה המסחרית הגדולה ביותר - חמשת הסרטים בסדרה גרפו לאורך השנים בסך הכל מעל ל-4.5 מיליארד דולרים בקופות ברחבי העולם.
ראו גם

ערכי סרטים שהופקו על ידי חברת סרטי וולט דיסני